ઉપલેટાની મ્યુનિસિપલ કોલેજના ગ્રાઉન્ડમાં વહેલી સવારે મોનિંગ વોક કરવા આવેલા શિક્ષકે ગ્રાઉન્ડના ઝાડ ઉપર દોરી બાંધીને અગમ્ય કારણોસર આપઘાત કરી લીધો હતો. આપઘાત કરનાર છત્રીસ વર્ષીય શિક્ષક પરબતભાઈ દેવાભાઈ બંકાગા અને તેના પત્ની મનિષાબેન શિક્ષક છે. અને તેમને એક પુત્ર પણ છે. મૃતક ભાઈ પરિવારમાં સૌથી મોટા છે. પોલીસે ઘટનાસ્થળે પહોંચીને પ્રાથમિક વિગતો નોઁધી લાશને પીએમ મોટે મોકલી આપી હતી.